Document ID: 32011D0189
Publication Date: 2010-06-24

Content:
32011D0189
L 081/1
SLUŽBENI LIST EUROPSKE UNIJE
ODLUKA VIJEĆA
od 24. lipnja 2010.
o potpisivanju, u ime Europske unije, Konvencije o očuvanju i gospodarenju ribolovnim resursima otvorenog mora u južnom Pacifiku
(2011/189/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 5.,
uzimajući u obzir prijedlog Europske komisije,
budući da:
(1)
Unija je nadležna za usvajanje mjera očuvanja morskih bioloških resursa u okviru zajedničke ribarstvene politike i sklapanje sporazuma s trećim zemljama i međunarodnim organizacijama.
(2)
Sukladno Odluci Vijeća 98/392/EU (1), Unija je ugovorna stranka Konvencije Ujedinjenih naroda o pravu mora od 10. prosinca 1982., koja obvezuje sve članice međunarodne zajednice na suradnju u očuvanju i gospodarenju morskim biološkim resursima.
(3)
Sukladno Odluci Vijeća 98/414/EU (2), Unija je ugovorna stranka Sporazuma o provedbi odredaba Konvencije Ujedinjenih naroda o pravu mora od 10. prosinca 1982., koje se odnose na očuvanje i gospodarenje pograničnim ribljim naseljima i vrlo migratornim vrstama.
(4)
Vijeće je 17. travnja 2007. ovlastilo Komisiju da u ime Unije pregovara o Konvenciji o regionalnim upravama za ribarstvo (RFMO) u južnom Pacifiku za ribolovne resurse koji nisu obuhvaćeni postojećim RFMO.
(5)
Pregovori su uspješno zaključeni u Aucklandu, Novi Zeland, 14. studenoga 2009. usvajanjem nacrta Konvencije o očuvanju i gospodarenju ribolovnim resursima otvorenog mora u južnom Pacifiku (dalje u tekstu: Konvencija), koja je sukladno članku 36. stavku 1., otvorena za potpisivanje na razdoblje od 12 mjeseci od 1. veljače 2010.
(6)
Svrha Konvencije je učinkovitom provedbom osigurati dugoročno očuvanje i održivu uporabu ribolovnih resursa u području pod primjenom Konvencije.
(7)
Budući da plovila koja plove pod zastavama država članica Unije love ribolovne resurse na području pod primjenom Konvencije, u interesu je Unije da učinkovito sudjeluje u provedbi Konvencije.
(8)
Sporazum se potpisuje,
DONIJELO JE OVU ODLUKU:
Članak 1.
Ovime se u ime Unije, podložno sklapanju Konvencije (3), odobrava potpisivanje Konvencije o očuvanju i gospodarenju ribolovnim resursima otvorenog mora u južnom Pacifiku (dalje u tekstu: Konvencija).
Članak 2.
Ovime se ovlašćuje predsjednik Vijeća da odredi osobu ili osobe ovlaštene za potpisivanje Konvencije u ime Unije podložno njezinu zaključenju.
Članak 3.
Ova Odluka stupa na snagu na dan donošenja.
Sastavljeno u Luxembourgu 24. lipnja 2010.

EuroVoc Classification:
Level 1 (Primary): 100145
100146
100143
100155
100156
Level 2 (Secondary): 100185
100252
100170
100183
100242
100243
Level 3 (Tertiary): 3461
2825
3146
567
833
2476
2497
3467
All Tags: 1159
133
2112
2825
3466
3468
542
5463
5585